પેથાપુરમાં શક્તિ ચોકમાં રહેતા સરસ્વતીબેન અમિતકુમાર પ્રજાપતિ દ્વારા પેથાપુર પોલીસ સ્ટેશનમાં નોંધાવવામાં આવેલી ફરીયાદ પ્રમાણે હાલ તેમને સાસરીમાંથી કાઢી મુકતા પિયરમાં જાસપુર રહે છે. વર્ષ 2009માં તેમનાં લગ્ન પેથાપુર અમિતકુમાર સાથે થયા બાદ 5 વર્ષ સુધી બધુ બરાબર ચાલ્યુ હતુ. પરંતુ સાસુ-સસરા દ્વારા હેરાન કરવામાં આવતા હોવાથી જુદા રહેવાનું કહેતા બાપાનાં ઘરેથી પૈસા લઇ આવ પછી જુદા રહેવાનું કહીને ત્રાસ આપતા હતા. ત્રાસથી કંટાળીને પીયરમાં 8 માસ રહ્યા બાદ સમાધાન થયુ હતુ અને ફરી સાસરીમાં આવ્યા હતા.